《游九疑拟古二首 其二》
明代·邓云霄

人生百年内，天地总如寄。大哉帝王居，八荒堂闼尔。

形骸有雕谢，神理无终始。远近岂殊观，徒劳泣妃子。

沾沾妇女仁，应为达者嗤。赢博无不可，延陵悟兹旨。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。